Max Domi

Max Domi (s. 2. maaliskuuta 1995 Winnipeg, Manitoba, Kanada) on kanadalainen jääkiekkoilija, joka pelaa NHL-joukkue Toronto Maple Leafsissa. Hän on pelipaikaltaan keskushyökkääjä, mutta osaa pelata myös laidassa. Phoenix Coyotes varasi Domin ensimmäisellä kierroksella 12. pelaajana kesällä 2013.

 Ura 
 Seuraura 
Domi on Don Mills Flyersin kasvatti. Kaudella 2010–2011 hän esiintyi myös OJHL-joukkue St. Michael's Buzzersissa ja edusti Ontariota Kanadan talvikisoissa. Vuonna 2011 Domin varasi sekä Kingston Frontenacs kahdeksantena pelaajana OHL:n varaustilaisuudessa että Indiana Ice 20. pelaajana USHL:n varaustilaisuudessa. Hän päätti siirtyä OHL:ään, mutta elokuussa 2011 Frontenacs kuitenkin kauppasi Domin London Knightsiin vaihdossa kolmeen toisen kierroksen varausvuoroon. Kauden 2011–2012 avausottelussa, 23. syyskuuta hän teki OHL-debyytissään Saginaw Spiritia vastaan kypärätempun Knightsin voitettua ottelun murskalukemin 8–0. Kaikkiaan Domin tulokaskausi liigassa toi 62 runkosarjaottelussa tehot 21+28=49 ja 19 playoff-ottelussa tehot 4+5=9. Hän voitti kauden päätteeksi OHL:n mestaruuden, J. Ross Robertson Cupin ja valittiin tulokkaiden tähdistökentälliseen. Memorial Cup -turnauksen vei kuitenkin QMJHL-joukkue Shawinigan Cataractes voitettuaan Knightsin finaalissa jatkoajalla lukemin 2–1.

Kaudella 2012–2013 Domi voitti Knightsin sisäisen piste- ja maalipörssin tehoilla 39+48=87. Hän jakoi myös joukkueen sisäisen syöttöpörssin voiton Seth Griffithin kanssa ja lukemalla +33 sisäisen tehotilaston voiton Nikita Zadorovin kanssa. Domi oli myös koko OHL:n pistepörssin kahdeksannella sijalla. Kevään 2013 pudotuspeleissä hän oli Knightsin paras pistemies ja syöttäjä tehoilla 11+21=32, joilla Domi sijoittui koko liigan pistepörssissä toiseksi Barrie Coltsin Mark Scheifelen jälkeen. Hän voitti kauden päätteeksi taas OHL:n mestaruuden, J. Ross Robertson Cupin. Domi pelasi kauden aikana myös CHL Top Prospects Gamessa.

Phoenix Coyotes varasi Domin ensimmäisellä kierroksella 13. pelaajana NHL:n varaustilaisuudessa 2013. Hän teki jo saman kesän heinäkuussa kolmivuotisen tulokassopimuksen joukkueen kanssa. Kaudella 2013–2014 Domi voitti Knightsin sisäisen piste- ja syöttöpörssin tehoilla 34+59=93, joilla hän sijoittui OHL:n pistepörssissä kahdeksanneksi. Domi voitti taas kauden päätteeksi J. Ross Robertson Cupin ja valittiin kauden päätteeksi liigan kolmanteen tähdistökentälliseen. Syksyn 2014 harjoitusleirin päätteeksi Arizona Coyotes (ent. Phoenix Coyotes) lähetti hänet taas Knightsiin, jonka kapteeniksi Domi nousi kaudella 2014–2015.

Kauden 2015–2016 Domi aloitti suoraan Arizona Coyotesin NHL-joukkueessa. Hän pelasi ensimmäisen NHL-ottelunsa kauden avauskierroksella 9. lokakuuta vieraissa Los Angeles Kingsia vastaan. Hän teki ottelussa NHL-uransa avausmaalin ja sai myös syöttöpisteen Oliver Ekman-Larssonin tekemään ottelun voittomaaliin. Domi valittiin ottelun kakkostähdeksi.

Domi edusti Coyotesia kolmen kauden ajan. Tulokaskaudellaan hän teki 52 pistettä. Domi ei kuitenkaan yltänyt Coyotesissa enää samoihin pisteisiin. Kaudella 2016–2017 hänelle merkittiin 38 ja kaudella 2017–2018 45 pistettä. Domi kaupattiin kesällä 2018 Montreal Canadiensiin, josta Coytotes sai vaihtokaupassa Alex Galchenyukin.

Lokakuussa 2020 Domi oli osana vaihtokauppaa toisen kerran urallaan, kun hänet vaihdettiin Josh Andersoniin sekä kolmannen kierroksen varaukseen. Kaupan jälkeen Domi teki Blue Jacketsin kanssa kaksivuotisen sopimuksen, jonka cap hit oli 5,3 miljoonaa dollaria. https://www.sportsnet.ca/nhl/article/blue-jackets-sign-max-domi-two-year-contract-extension/

Maaliskuussa 2022 Blue Jackets kauppasi Domin Carolina Hurricanesiin. https://www.nhl.com/news/maxi-domi-traded-to-carolina-hurricanes-by-columbus-blue-jackets-in-three-team-deal/c-332099382

Heinäkuussa 2022 Domi teki Chicago Blackhawksin kanssa yksivuotisen ja kolmen miljoonan dollarin arvoisen sopimuksen. https://www.sportsnet.ca/nhl/article/blackhawks-sign-max-domi-to-one-year-3-million-deal/

Maaliskuussa 2023 Blackhawks kauppasi Domin Dallas Starsiin viimeisenä vaihtopäivänä. Domin lisäksi Dallasiin lähti maalivahtiprospekti Dylan Wells. Chicago sai korvauksena 2. kierroksen varauksen vuoden 2025 varaustilaisuuteen sekä maalivahti Anton Khudobinin.https://www.sportsnet.ca/nhl/article/blackhawks-trade-birthday-boy-max-domi-to-playoff-bound-stars/

Heinäkuussa 2023 Domi teki vapaana agenttina Toronto Maple Leafsin kanssa yksivuotisen ja kolmen miljoonan dollarin arvoisen sopimuksen. https://www.tsn.ca/nhl/toronto-maple-leafs-sign-forward-max-domi-to-one-year-3-million-deal-1.1980297

Kesäkuussa 2024 Domi teki Maple Leafsin kanssa nelivuotisen ja yhteensä 15 miljoonan dollarin arvoisen jatkosopimuksen. https://www.tsn.ca/nhl/toronto-maple-leafs-re-sign-max-domi-on-four-year-deal-1.2142526

Maajoukkueura

Domi voitti maailmanmestaruuden Kanadan maajoukkueessa MM-kilpailuissa 2016. Alle 20-vuotiaiden MM-kilpailuissa vuonna 2015 hän voitti nuorten maailmanmestaruuden. Domi jakoi viidellä osumallaan koko turnauksen maalipörssin voiton kolmen muun pelaajan kanssa. Hänet palkittiin turnauksen parhaana hyökkääjänä, valittiin tähdistökentälliseen ja Kanadan top-3-pelaajaksi. Domi pelasi myös alle 18-vuotiaiden Ivan Hlinkan muistoturnauksessa vuonna 2012 voittaen kultaa. Hän edusti myös Canada Ontarion joukkuetta World U-17 Hockey Challengessa vuonna 2012, jolloin Domi toimi joukkueen varakapteenina ja voitti pronssia.

Muuta
Domin isä Tie pelasi omalla urallaan pudotuspelit mukaan lukien yli 1100 NHL-ottelua ja hänet tunnetaan yhtenä NHL-historian pelätyimmistä poliisipelaajista. Tahir "Tie" Domin vanhemmat on lähtöisin Albaniasta.

Max Domi sairastaa ykköstyypin diabetesta, ja hän mittaa otteluidensa aikanakin verensä glokoosipitoisuuden noin 15 minuutin välein. Domi käytti ennen pelinumeroa 16 kunnioittaakseen entistä NHL-kiekkoilija Bobby Clarkea, joka sairasti myös diabetesta.

Tilastot
 2010–2011  St. Michael's Buzzers  OJHL  2  1  1  2  0  –  –  –  –  – 2011–2012  London Knights  OHL  62  21  28  49  48  19  4  5  9  10   London Knights  M-Cup  –  –  –  –  –  4  1  2  3  8  2012–2013  London Knights  OHL  64  39  48  87  71  21  11  21  32  26   London Knights  M-Cup  –  –  –  –  –  5  1  2  3  6 2013–2014  London Knights  OHL  61  34  59  93  90  9  4  6  10  8   London Knights  M-Cup  –  –  –  –  –  3  0  2  2  2 2014–2015  London Knights  OHL  57  32   70   102  66  9  5   4  9  16  JMM  7  5  5  10  4  2015–2016  Arizona Coyotes  NHL  81  18  34  52  72  –  –  –  –  –  MM  10  1  0  1  4 2016–2017  Arizona Coyotes  NHL  59  9  29  38  40  –  –  –  –  – 2017–2018  Arizona Coyotes  NHL  82  9  36  45  73  –  –  –  –  – 2018–2019  Montreal Canadiens  NHL  82  28  44  72  80  –  –  –  –  – 2019–2020  Montreal Canadiens  NHL  71  17  27  44  35  10  0  3  3  8 2020–2021  Columbus Blue Jackets  NHL  54  9  15  24  75  –  –  –  –  – 2021–2022  Columbus Blue Jackets  NHL  53  9  23  32  37  –  –  –  –  –   Carolina Hurricanes  NHL  19  2  5  7  18  14  3  3  6  4 2022–2023  Chicago Blackhawks  NHL  60  18  31  49  76  –  –  –  –  –   Dallas Stars  NHL  20  2  5  7  6  19  3  10  13  52 2023–2024  Toronto Maple Leafs  NHL  80  9  38  47  118  7  1  3  4  6 2024–2025  Toronto Maple Leafs  NHL  74  8  25  33  76  13  3  4  7  33 10 kautta  yhteensä  NHL  735  138  312  450  706  63  10  23  33  103 3 kautta  yhteensä  OHL  187  94  135  229  209  49  19  32  51  44

Lähteet

Viitteet

Luokka:Kanadalaiset jääkiekkoilijat
Luokka:Jääkiekon maailmanmestarit
Luokka:Arizona Coyotesin varaamat pelaajat
Luokka:Vuonna 1995 syntyneet
Luokka:Elävät henkilöt